Det er en digtsamling eller "stordigt" af Inger Christensen udgivet den 28. oktober 1969. Det er et centralt værk i dansk systemdigtning og er skrevet i en skematisk struktur. Samlingen blev et gennembrud for Inger Christensen og er kaldt et mesterværk.  Musik Pia Raug udgav albummet Det i 1981 hvor digte fra Christensens samling var sat til musik. Af udbredte sange fra albummet er blandt andet En grå og diset morgen. Sangen Chile med førstelinjen "Så dyrker de korn på et alter i Chile" har teksten fra sjette digt i LOGOS-HANDLINGEN-transiviteter. Den er optaget i Højskolesangbogen. To andre sange med tekst fra Det er i Højskolesangbogen: "Jeg ser de lette skyer" med melodi af Eyvind Lender og "Et samfund kan være så stenet" med melodi af Jakob Bonderup.